Aayaduhuna waxay sugi waynida Qur’aanka, xukunka sugan ee Eebbe, dhibka ku dhici gaalo maalintaas, calaacalka iyo shallaytada gaalada, xumidda saaxiibka xun, Shaydaan inuu dadka dhibi, dhibaatada ka-tagidda Qur’aanka iyo ku-camal la‘aantiisa, in gaalo col u-tahay Xaqa iyo Diinta Islaamka, waxaana ku habboon cidda caqliga leh inay wanaagna hor-marsataa, xumaantana ka dheeraato, Qur’aanka iyo Nabigana si dhab ah u-raacdo una-rumayso, si ay u-liibaanto.
